হাইদগাঁও ইউনিয়ন

হাইদগাঁও বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন। হাইদগাঁও ইউনিয়নের আয়তন ১৬,৯০৩ একর (৬৮.৪০ বর্গ কিলোমিটার)। আয়তনের দিক থেকে এটি পটিয়া উপজেলার বৃহত্তম ইউনিয়ন। ২০১১ সালের আদমশুমারি অনুযায়ী হাইদগাঁও ইউনিয়নের মোট জনসংখ্যা ২৩,২৮৭ জন। এর মধ্যে পুরুষ ১১,৩৮৩ জন এবং মহিলা ১১,৯০৪ জন। মোট পরিবার ৪,৬৪২টি। পটিয়া উপজেলার উত্তর-পূর্বাংশে হাইদগাঁও ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে কচুয়াই ইউনিয়ন, পশ্চিমে পটিয়া পৌরসভা ও কেলিশহর ইউনিয়ন, উত্তরে কেলিশহর ইউনিয়ন ও বোয়ালখালী উপজেলার আহলা করলডেঙ্গা ইউনিয়ন এবং পূর্বে রাঙ্গুনিয়া উপজেলার পদুয়া ইউনিয়ন ও চন্দনাইশ উপজেলার ধোপাছড়ি ইউনিয়ন অবস্থিত। হাইদগাঁও ইউনিয়নের নামকরণ নিয়ে ৪টি জনশ্রুতি রয়েছে। ষোড়শ শতাব্দীর শেষ ভাগে মহামারীর আক্রমণে বাংলার রাজধানী গৌড় বসাবসের অনুপযোগী হয়ে পড়লে কাজী হামিদ উদ্দীন গৌড়ী এ থানাধীন (তৎকালীন চক্রশালা) যে গ্রামটিতে এসে প্রথম বসতি স্থাপন করেন, সে গ্রামটি তার নামানুসারে হামিদ গাঁও, পরে তা পরিবর্তিত হয়ে হাইদগাঁও হয়। বৃহত্তর চট্টলা গ্রন্থে গবেষক এম নুরুল হক লিখেছেন, চক্রশালা ধর্মশালা স্থাপন শেষে বুদ্ধদেব এ গ্রাম থেকে হস্তীতে চড়ে কুশীনগর গিয়েছিলেন, এতে গ্রামটির নাম প্রথমে হস্তীগ্রাম এবং পরে হাইতগাঁও বা হাইদগাঁও হয়। ধর্মতিলক মহাস্থবির রচিত স্বদ্ধর্ম রত্নাকর সূত্রে জানা যায়, সেকালে এ অঞ্চলে হাইড মজা নামক স্বনামধন্য বৌদ্ধ ধর্মাবলাম্বী এক ধনাঢ্য ব্যক্তি বাস করতেন। তার নামানুসারে এ গ্রামটির নাম হাইডগাঁও বা হাইদগাঁও হয়। আবার কারো কারো মতে প্রথম থেকে মাত্র ৬০টি পরিবার নিয়ে এ এলাকায় জনবসতি শুরু করে বলে এ গ্রামের নাম ষাট গাঁও, তা থেকে হাইট গাঁও বা হাইদগাঁও হয়। হাইদগাঁও ইউনিয়ন পটিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এটি ৪টি মৌজায় বিভক্ত। তবে একটি মাত্র গ্রাম হাইদগাঁও। ২০১১ সালের আদমশুমারি অনুযায়ী হাইদগাঁও ইউনিয়নের সাক্ষরতার হার ৫০.৬%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে। মাদ্রাসা হাইদগাঁও মোজাহেরুল ইসলাম আলিম মাদ্রাসা শাহ আকবরিয়া দাখিল মাদ্রাসা হাইদগাঁও গোবিন্দেরখীল গাউছিয়া ছোবহানিয়া আদর্শ দাখিল মাদ্রাসা মাধ্যমিক বিদ্যালয় হাইদগাঁও উচ্চ বিদ্যালয় প্রাথমিক বিদ্যালয় দক্ষিণ হাইদগাঁও সরকারি প্রাথমিক বিদ্যালয় পূর্ব হাইদগাঁও যুক্ত সরকারি প্রাথমিক বিদ্যালয় হাইদগাঁও এ জে ডেস সরকারি প্রাথমিক বিদ্যালয় হাইদগাঁও এম আই সরকারি প্রাথমিক বিদ্যালয় হাইদগাঁও কবিরাজ শ্যামাচরণ সরকারি প্রাথমিক বিদ্যালয় হাইদগাঁও কাজীপাড়া সরকারি প্রাথমিক বিদ্যালয় হাইদগাঁও চৌধুরীপাড়া সরকারি প্রাথমিক বিদ্যালয় হাইদগাঁও হেন্ডস সরকারি প্রাথমিক বিদ্যালয় কিন্ডারগার্টেন প্রভাতী বিদ্যাপীঠ কিন্ডারগার্টেন শাহ্ আকবরিয়া আইডিয়াল পাবলিক স্কুল হাইদগাঁও মডেল পাবলিক স্কুল হাইদগাঁও ইউনিয়নে যোগাযোগের প্রধান সড়ক পটিয়া-হাইদগাঁও সড়ক। প্রধান যোগাযোগ মাধ্যম সিএনজি চালিত অটোরিক্সা। হাইদগাঁও ইউনিয়নে ২৯টি মসজিদ, ৩টি ঈদগাহ,০১টি খানেকাসহ প্রায় ০৮টির বেশী মাজার ও ১৩টি মন্দির রয়েছে। হাইদগাঁও ইউনিয়নের উপর দিয়ে প্রবাহিত হচ্ছে শ্রীমতি খাল। হাইদগাঁও ইউনিয়নের প্রধান হাট/বাজার হল ত্রিপুরা দীঘির হাট। হাইদগাঁও ইউনিয়নের দর্শনীয় স্থানগুলোর মধ্যে রয়েছে: সাতগাছিয়া দরবার শরীফ শাহ আকবরিয়া দরবার শরীফ বুদবুদি ছড়া হাইদগাঁও শ্রীমতি বাড়ী মন্দির হাইদগাঁও ফোড়াতাড়া মন্দির বর্তমান চেয়ারম্যান: বদরুউদ্দীন মোঃ জসীম পূর্বসূরি: মোহাম্মদ ইউনুস মিয়া পটিয়া উপজেলা পটিয়া থানা চট্টগ্রাম জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৬ এপ্রিল ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "মাদ্রাসা - হাইদগাঁও ইউনিয়ন - হাইদগাঁও ইউনিয়ন"। haidgaonup.chittagong.gov.bd।  "মাধ্যমিকবিদ্যালয় - হাইদগাঁও ইউনিয়ন - হাইদগাঁও ইউনিয়ন"। haidgaonup.chittagong.gov.bd।  "অন্যান্যশিক্ষাপ্রতিষ্ঠান - হাইদগাঁও ইউনিয়ন - হাইদগাঁও ইউনিয়ন"। haidgaonup.chittagong.gov.bd।  "খাল ও নদী - হাইদগাঁও ইউনিয়ন - হাইদগাঁও ইউনিয়ন"। haidgaonup.chittagong.gov.bd। [স্থায়ীভাবে অকার্যকর সংযোগ] "হাট বাজারের তালিকা - হাইদগাঁও ইউনিয়ন - হাইদগাঁও ইউনিয়ন"। haidgaonup.chittagong.gov.bd।  "মোহাম্মদ ইউনুস মিয়া - হাইদগাঁও ইউনিয়ন - হাইদগাঁও ইউনিয়ন"। haidgaonup.chittagong.gov.bd। ১৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৭।